section_heading: Rani i razvijeni srednji vijek
paragraph_text: Početkom 14. stoljeća humsko je kneštvo i s njime Nevesinje osvojio je hrvatski velikaš i ban Pavao I. Bribirski. Vladanje ovim predjelima prepustio je hrvatskoj plemićkoj obitelji Nelipčićima, drugoj hrvatskoj plemićkoj obitelji. 1305. godine vladar je Mladin II. Šubić koji se naziva i "vrhovni gospodin cijele humske zemlje". Ime Nevesinja se početkom 14. stoljeća pojavilo u vrelima Dubrovačkog arhiva. Od 1303. do 1306. godine bilo je povremenim boravištem Konstantina, namjesnika Huma. Promjena vlasti nad Nevesinjem slijedi nakon Mladinova pada 1322. čime slabi šubićevska moć što je iskoristio bosanski ban Stjepan II. Kotromanić te 1326. ovladao Humom i time i Nevesinjem pa se 1333. nazvao "ban Bosni i Usori i Soli i gospodin Humskoj zemlji". Srpski car Dušan poduzeo je pohod 1350. godine na Humsku zemlju no Kotromanići su ju obranili te nije zauzeo Nevesinje. 1357. godine došlo je pod vlast hrvatsko-ugarskog kralja Ludovika I. Anžuvinca. Vlastelini Sankovići vladaju Nevesinjem prvih desetljeća 14. stoljeća. Od 1371. do 1373. je u posjedu Sankova brata Gradoja. Nakon Ludovikove smrti 1382. Hum je postupno došao pod vlast bosanskog kralja Tvrtka I. pa uskoro i Nevesinje. Dok je Tvrtko bio kralj, vojvoda Huma bio je Vlatko Vuković. Koncem 15. stoljeća Nevesinje je potpadalo pod Dubrovačku nadbiskupiju.